**О П Ш Т И Н А Б Е Р А Н Е**

**П Р Е Д Л О Г**

**Одлуке о преузимању запослених услед територијалне промјене**

**Беране, децембар 2015. године**

На основу чл. 50 а у вези са чл. 16 Закона о територијалној организацији Црне Горе („Сл. лист РЦГ“, бр. 54/11, 26/12, 27/13, 62/13 и 12/14),члана 45 ст. 1 тачка 2 Закона о локалној самоуправи („Сл.лист РЦГ“,бр.42/03, 28/04, 75/05, 13/06 и „Сл.лист ЦГ“, бр.88/09, 3/10 и 38/12) и члана 33 ст. 1 тачка 2 Статута општине Беране („СЛ. Лист РЦГ“ – општински прописи, бр. 21/04, бр. 34/06 и „Сл. Лист ЦГ“ – општински прописи, бр. 6/11), Скупштина Општине Беране, на сједници одржаној дана \_\_. \_\_. \_\_\_\_. године, **д о н и ј е л а** **ј е :**

 **О Д Л У К У**

**о преузимању запослених услед територијалне промјене**

 **Члан 1.**

 Овом одлуком преузимају се запослени у органима локалне управе Општине Беране и радници у Јавним установама и привредним друштвима, чији је оснивач Општина, а који имају пребивалиште на територији новоосноване општине Петњица.

 **Члан 2.**

Конституисањем органа локалне самоуправе општине Петњица, доношењем Одлуке о организацији и начину рада локалне управе ,Одлуке о оснивању ЈУ“Центар за културу“, Одлуке о оснивању Д.О.О.“Комуналне дјелатности“ стекли су се услови за преузимање запослених службеника и намјештеника у органима локалне управе општине Беране и запослених у јавним установама и предузећима чији је оснивач општина Беране,а који су са територије општине Петњица, од сране општине Петњица.

 **Члан 3.**

Преузимање запослених из члана 1 и 2 ове Одлуке уредиће се споразумом који потписују извршни органи општина Беране и Петњица у року од 45 дана од дана доношења Одлуке о преузимању запослених службеника и намјештеника и запослених у јавним установама и предузећима од стране Скупштине општине Петњица, а на које се територијалне промјене односе.

 **Члан 4.**

Ова Одлука се односи на запослене у органима локалне управе општине Беране, ЈУ“ Центар за културу“ Беране и Д.О.О.“Комунално“ Беране.

  **Члан 5.**

 Ова Одлука ступа на снагу осмог дана од дана објављивања у ,,Службеном листу Црне Горе“ – општински прописи.

**Скупштина општине Беране**

**Број: \_\_\_\_\_\_\_\_\_\_\_\_ Предсједник Скупштине**

**Беране, \_\_.\_\_.\_\_\_\_ године Горан Киковић**

**О б р а з л о ж е њ е**

**Правни основ**

Правни основ за доношење Одлуке о преузимању запослених у поступку раздвајања Општине Беране и Општине Петњица услед територијалне промјене, садржан је у члану 50. а у вези са чл. 16. Закона о територијалној организацији Црне Горе којим је прописано, да се у случају територијалне промјене, преузимање локалних службеника и намјештеника уређује посебним споразумом, на основу Одлука Скупштина општина, на које се територијалне промјене односе, који потписују извршни органи Општина, у року од 45 /четрдесетпет/ дана, од дана доношења посљедње Одлуке о преузимању запослених.

Чланом 45 став 1 тачка 2 Закона о локалној самоуправи и чланом 33 став 1 тачка 2 Статута општине Беране прописано је да Скупштина доноси одлуке и друге опште акте.

**Разлози**

Усвајањем Закона о измјенама и допунама Закона о територијалној организацији Црне Горе подручје Петњица добило је статус општине.

Општина Петњица је након одржаних избора 16. новембра 2013 године у законском року конституисала органе локалне самоуправе: Скупштину општине и предсједника општине. Такође, донијела је и нормативна акта : Статут,О длуку о радним тијелима, Одлуку о организацији и начину рада локалне управе, Одлуку о оснивању ЈУ“Центар за културу“ и Одлуку о оснивању Д.О.О.“Комуналне дјелатности“.

Буџетом Државе Црне Горе за 2015 годину општини Петњица из егализационог фонда додијељена су средства у износу од 500.000,00е ура.

Доношењем основних прописа сагласно Закону о локалној самоуправи и обезбјеђивањем финансијских средстава од стране Државе,створени су неопходни услови за функционисање општине Петњица.

Питање преузимања службеника и намјештеника и запослених у ЈУ и ДОО је такође обавеза сагласно одредбама члана 50 Закона о територијалној организацији Црне Горе.

У органима локалне управе општине Беране запослено је 5 службеника и намјештеника, у ЈУ “Центар за културу“ Беране 7 радника и у Д.О.О.“Комунално“ Беране 7 радника.

С разлога што постоје услови за преузимање запослених то предлажемо одборницима да усвоје ову одлуку као у тексту предлога.

**Секретаријат за општу управу и друштвене дјелатности**